經數: 二○三七

經名: 釋氏稽古略卷第三

頁數: 八二一

上              欄

(本傳)

丙申萬歲通天元年臘月甲申改元萬歲登封

賢首敎釋法藏號賢首. 姓康. 康居國人. 風

度奇正利智絶倫. 來長安尋應名僧義學之

選. 屬玄□法師譯經始預其間. 後因筆受證

義潤文見識不同而出譯場. 初燉煌杜順法

師. 隋文帝篤敬之. 傳華嚴法界觀與弟子智

儼. 此晉譯華嚴也. 藏侍儼盡得其敎. 至是傳

譯. 藏首登其數. 實叉難陀譯于□華嚴梵夾.

藏同義淨法師復禮法師皆預焉. 萬歲通天元

年. 詔沙彌法藏於太原寺開示新譯華嚴宗

旨. 白光自口而出. 有旨命京域十大德爲藏

授滿分戒. 賜號賢首. 詔入大遍空寺參譯. 長

安元年. 詔賢首於東都佛授記寺講新華嚴

經. 至華藏世界品大地震動. 卽日召對長生

殿問帝網十重六相之義. 藏敷宣有緖. 夫天

帝網義十重玄門海印三昧門六相和合義門

普眼境界門. 此諸義章皆是華嚴總別義網.

太后於此茫然未決. 藏乃指鎭殿金獅子爲

喩. 因撰義門徑捷易解. 號金獅子章. 列十門

總別之相. 太后遂開悟其旨. 藏又爲學不了

者設巧方便. 取鑑十面八方安排. 上下各一

相去一丈餘. 面面相對. 中安一佛像. 燃一八

以照之. 互影交光. 學者因曉刹海涉入無盡

之義. 藏嘗著般若心經疏. 爲時所貴. 天下流

行. 又號康藏國師. 淸□大統國師澄觀. 以命

世亞聖之才追宗賢首. 著華嚴疏論凡數百

萬言. 圭峰宗密嗣之. 是爲華嚴五祖. 大法淵

源. 沛然洽於天下. 目爲一念圓融具德宗賢

中               欄

首敎(高僧傳)

1淸□國師. 法名澄觀. 姓夏候氏. 越州山陰

人也. 年十一依今應天山寶林寺□禪師出

家. 誦法華經. 十四歲遇恩得度. 隷名寶林. 肅

宗乾元中. 依潤州棲霞寺醴律師學相部律.

依曇一隷南山律. 詣金陵玄璧法師傳關河

三論. 三論之盛於江表師之力也. 代宗大曆

中. 於瓦棺寺傳起信涅槃. 又於淮南法藏受

海東起信疏義. 溫習華嚴覆尋三論. 僅二十

年. 就蘇州從湛然法師習天台止觀法華雜

摩等經疏解. 又謁牛頭山忠禪師. 徑山欽禪

師. 洛陽亡名禪師. 咨決南宗禪法. 復見慧雲

禪師了北宗玄理. 以至□習經傳子史小學

蒼雅天竺悉曇諸部異執四韋五明□□儀

軌篇頌書□. 一皆博綜. 大曆十一年. 禮文

殊於五臺. 往峨眉拜普賢. □還五臺居大華

嚴寺. 專行方等懺法. 慨華嚴舊疏文繁義約.

□然長想. 肉文殊主智. 普賢主理. 二聖合

爲毘盧遮那. 萬行兼通. 卽大華嚴之義. 遂撰

疏成二十卷. 德宗貞元七年. 河東節度使李

自良. 請師於崇福寺講新疏. 德宗聞其風. 降

中使李輔光宣詔入都. 與□賓三藏般若譯

烏茶國所進華嚴後分四十卷. 次年五月. 遣

中使□仙鳴傳宣催入. 德宗敦重延居譯場

刊正. 又詔令造疏. 編成十卷進呈. 順宗在

春宮. 嘗接師言. 請述了義一卷心要一卷幷

食肉得罪因緣. 師疏義綱要富有著作. 弟子

傳法者一百許人. 又見憲宗元和十二年幷

文宗開成三年. (贊寧僧統宋高僧傳)

下              欄

終南山2圭峰禪師宗密. 果州西充人. 姓何

氏. 世業儒. 憲宗元和二年. 將赴貢擧. 偶造

遂州圓禪師法席味其道法. 遂心披剃. 當年

3取具. 一日隨衆僧齋于府吏任灌家居末座.

以次授經得圓覺十二章. 未終軸而感悟. 歸

告于圓. 圓曰. 汝當大弘圓頓之敎. 此諸佛

授汝耳. 行矣無自滯於一隅. 遂奉命辭去. 謁

[&FFFF]#南忠禪師洛陽照禪師. 皆蒙記[&FFFF]#. 抵襄漢

因病僧付華嚴疏. 卽上都澄觀大師之所撰.

也. 覽之欣然曰. 吾禪遇南宗. 敎逢圓覺. 一言

之下心地開通. 一軸之中義天朗耀. 今復得

玆絶筆. 尋詣上都禮見淸□國師. 未幾復入

終南圭峰蘭若. 文宗太和中. 徵入內賜紫衣.

帝累問法要. 朝士歸慕. 唯相國裴休深入堂

奧. 受敎爲外護. 師以禪敎學者互相非毁. 遂

著禪源諸詮. 寫錄諸家所述詮表禪門根源

道理文字句偈. 集爲一藏. 以貽後代. 武宗會

昌元等正月六日. 於興福院誡門人. 令□屍

施烏獸. 焚其骨而散之. 言訖坐滅. 道俗奉全

身於圭峰. 茶毘得舍利. 藏之石室. 宣宗追謚

定慧禪師. 塔曰靑蓮. 壽六十三. 嗣遂州圓. 六

組下五世荷澤派也

詔嵩嶽慧安禪師幷神秀禪師至都. 肩輿入

殿. 太后親加□禮. 奉於宮禁. 朝夕問道. 尊

安爲4國師. 時王公已下聞風來謁. 望塵拜伏

(傳燈錄)

北宗秀禪師諱神秀. 五祖旁出之嗣. 生開

封李氏. 少業儒. 博綜多聞忽思出家. 至□州

雙峰寺遇五祖. 乃嘆服而事之. 樵汲供役以

經數: 二○三七

經名: 釋氏稽古略卷第三

頁數: 八二二

上              欄

心其道. 祖乃度之. 五祖入滅. 師住江陵當陽

山. 太后聞之召至都下. 同慧安國師於內道

場供養. 特加欽禮. 命於當陽山置度門寺以

旌其德. 中宗旣立. 尤加禮重. 大臣張說嘗

聞法要執弟子禮. 師示衆曰. 一切佛法自心

本有. 將心外心捨父逃走. 中宗神龍二年二

月入滅於東都天宮寺. 謚大通禪師. ○菩龍

門. 菩日給羽儀鹵簿. 帝送至便橋. ○中書令

張說爲製碑文. 師生於隋末百有餘歲. 僧臘

八十. 時岐王範及徵君盧鴻一皆勒碑製□.

舊唐書有傳. 1賜僧謚號自師而始. 門人普寂

義福等皆嗣襲師位. (僧傳)

嵩嶽安國師 諱慧安. [&FFFF]#州枝江衛氏子. 幼

年出家披剃. 隋文帝開皇十七年遁居山

谷. 煬帝大業中開濟渠丁夫之餓□也. 師爲

乞食以言之. 煬帝聞而徵師. 不赴潛入太和

山. 登迪嶽行頭陀行. 太宗貞觀間至□州黃

梅謁五祖. 遂得心要. 高宗麟德元年. 遊終

南山石壁因止焉. 高宗詔之不起復至嵩少.

乃云是吾終焉之地也. 禪者輻輳. 太后遣使

召師入見. 偕北秀禪師同膺欽禮. 太后尊師

爲國師. 至中宗神龍二年賜紫袈裟. 爲度弟

子二七人. 延入禁中供養. 是時中宗遣內侍

薛簡詔六祖. 祖不赴詔逾三年. 中宗又賜師

磨衲僧衣. 辭歸嵩嶽. 景龍三年三月三日. 囑

門人曰. 吾死矣將屍向林中. 待野火焚之. 至

八日偃身而寂. 春秋一百二十八. 門人遵旨.

果野火自然□維. 得舍利八十粒. 內五粒大

而紫色. 進留宮禁. 睿宗先天元年門人建塔

中              欄

焉. 世稱老安國師. 嗣法弟子仁儉破□墮嵩

嶽圭(傳燈錄)

丁酉神功元年  戊戌聖曆元年

皇嗣(睿宗也)固請遜位于廬陵王. 九月立廬陵王

哲爲皇太子. 復名顯大赦天下  己亥聖曆

二年

庚子久視元年冬十月. 暇2復以正月爲十一

月. 一月爲正月

辛丑長安元年  壬寅二年  癸卯三年  甲

辰長安四年

中宗

諱顯. 高宗第七子. 立爲皇太子. 初高宗崩太

子卽位. 正月尊天后爲太后. 立妃韋氏爲皇

后. 擢后父韋玄貞豫州刺史. 帝以玄貞爲侍

中. 裴二固爭不從. 二白太后密謀. 二月戊午

廢帝爲廬陵王遷房州. 又遷均州. 流玄貞欽

州. 則天聖曆元年. 復立爲皇太子. 至是乙

巳年正月乙巳天后傳位太子. 丙午帝卽位.

丁未太后徙居主陽宮. 帝帥百官上尊號曰

則天大聖皇帝. 十一月壬寅崩. 神龍元年二

月3復唐國號. 郊廟社稷旗幟百官皆如永淳

以前故事. 以神都(洛陽也)爲東都. 北都爲幷州.

帝在位六年. 壽五十五歲  神龍(二)景龍(四)

乙巳神龍元年四月. 帝降御札召曹溪六祖

入京. 其辭曰. 朕延4宗秀二師宮中供養. 每

究一乘二師□推讓云. 南方能禪師密受忍

大師衣法. 可就彼問. 今遣內侍薛簡馳詔迎

請. 願師慈念速赴上京. 祖表謝辭以疾. 簡曰

京城禪德皆云欲得會道當習禪定. 若不因

下              欄

禪定而得解脫者未之有也. 未審師所說法

如何. 祖曰. 道由心悟豈在坐耶. 簡曰. 弟子

回朝主上必問. 願師指示心要令得明道. 祖

曰. 道無明暗. 簡曰明喩智慧. 暗肉煩惱. □

不以智慧照破煩惱生死憑何出離. 祖曰. 若

以智慧照煩惱者. 此是二乘小機. 簡曰何謂

大乘見解. 祖曰. 明與無明其性無二. 無二

之性卽是實性. 實性在凡不減. 在聖不增. 住

煩惱而不亂. 居禪定而不寂. 性相如如名之

爲道. 簡曰師說不生不滅何異外道. 祖曰. 外

道將滅止生. 以生顯滅. 滅猶不滅. 生說無生.

我說本自不生. 今亦無滅. 所以不同外道. 汝

欲知心要. 但一切善惡都莫思量. 自然得入

淸淨心. 湛然常住妙用□沙. 簡禮辭歸闕

表上祖語. 帝咨美久之. 尋遣使賜祖磨衲袈

裟□□絹五百匹. 諭天子嚮慕之意. (傳燈)

楞嚴經   天竺沙門般刺密諦此云極量. 是

年至廣州居暇止道場. 五月於灌頂部中誦

出一品. 名楞嚴經. 彌伽□法此云雲峰. 譯成

一部十卷. 宰相房融筆受. 融時貶流高州. 因

得以寓於譯所. 沙門懷迪證譯. 傳經事畢. 朝

廷責以私譯. 蜜諦遂泛舶□梵夾歸天竺(譯記)

丙午神龍二年5僧範等加五品階(唐舊史)

試經度僧  八月詔天下試童行經義. 挑通

無滯者度之爲僧. 試經度僧從此而始(唐舊史)

沙門智嚴. 于□國王之子. 幼年來唐. 早居榮

祿. 授大將軍封郡公. 是年五月請捨宅爲寺.

○允其請. 又固請出家. 十二月二十四日墨

暇云. 人之情也莫不貪祿惜位. 卿之願也乃

經數: 二○三七

經名: 釋氏稽古略卷第三

頁數: 八二三

上              欄

欲1棄俗出家. 忽省來奏. 差賞兼懷. 特遂所

祈. 式成高志. 仍請住終南山至相寺. 多預□

譯(釋敎錄)

丁未景龍元年二年三月朔方道大總管張仁

愿. 築三受降城於河上. 屬□州

嶽神乞戒  嵩嶽元珪禪師. 生伊闕李氏. 幼

歲出家. 高宗永淳年間受具戒隷閑居寺習

毘尼. 謁安國師頓悟玄旨. 遂廬于嵩嶽之

龐塢. 是年生日有異人. 峨冠○褶(音習)而至.

從者極多偉甚稱謁大師. 師睹其非常乃諭

之曰. 善來仁者胡爲而至. 彼曰師寧識我耶.

師曰. 吾觀佛與衆生等. 吾一目之豈分別邪.

彼曰我此嶽神也. 能一死於人. 師安得一目

我哉. 師曰. 吾本不生. 汝焉能死. 吾視身與

空等. 二吾與汝等. 汝能壞空與汝乎. 苟能壞

空及汝. 吾則不生不滅也. 汝尙不能如是. 又

焉能生死吾邪. 神稽首曰. 我亦聰明正直於

餘神. □知師有廣大之智辯乎. 願授以正戒

令我度世師曰. 汝旣乞戒卽旣戒也. 所以者

何. 戒外無戒. 又何戒哉. 神曰此理也. 我聞

茫昧止心師戒. 我身爲門弟子. 師卽爲張座

秉爐正□曰. 付汝五戒. 若能奉持卽應曰能.

不能卽曰否. 神曰謹受敎. 師曰汝能不淫乎.

曰我亦娶也. 師曰. 非謂此也謂無羅欲也. 曰

能. 師曰汝能不盜乎. 曰何乏我也焉有盜取

哉. 師曰非謂此也謂饗而福淫不供而禍善

也. 曰能. 師曰. 汝能不殺乎. 曰實司其柄焉

曰不殺. 師曰非謂此也謂有濫誤疑混也. 曰

能. 師曰. 汝能不妄乎. 曰我正直焉有妄乎. 師

中              欄

曰非謂此也謂先後不合天心也. 曰能. 師曰.

汝不遭酒敗乎. 曰能. 師曰如上是爲佛戒也.

師又曰. 以有心奉持而無心拘執. 以有心爲

物而無心想身. 能如是則先天地生不爲精.

後天地死不爲老. 終日變化而不爲動. 畢盡

寂默而不爲休. 信此則雖娶非妻也. 雖饗非

取也. 雖柄非權也. 雖作非故也. 雖醉非□

也. 若能無心於萬物則無戒. 無戒則無心. 無

佛無衆生. 無汝及無我. 孰爲戒哉. 神曰我

神通亞佛. 師曰. 汝神通十句五能五不能. 佛

十句七能三不能. 神悚然避席□啓曰. 可得

聞乎. 師曰. 汝能戾上帝東天行而西七曜乎.

曰不能. 師曰. 汝能奪地祇融五嶽而結四海

乎. 曰不能. 師曰. 是謂五不能也. 佛能空一

切相成萬法智. 而不能卽滅定業. 佛能知群

有性窮億劫事. 而不能化導無緣. 佛能度無

量有情而不能盡衆生界. 是爲三不能也. 定

業亦不牢久. 無緣亦是一期. 衆生界本無增

減. 廓無一人能主其法. 有法無主是謂無法.

無法無主是謂無心. 如我解佛亦無神通也.

但能以無心通達一切法爾. 神曰我誠淺昧.

未聞空義. 師所授戒我當奉行. 今願報慈德

效我所能. 師曰. 吾觀身無物. 觀法無常. 塊

然更有何欲邪. 神曰師必命我爲世間事展

我小神功. 使已發心初發心未發心不信心

必信心五等人自我神□知有佛有神有能有

不能有自然有非自然者. 師曰. 無爲是無爲

是. 神曰佛亦使神護法. 師寧墮叛佛邪. 願隨

意垂誨. 師不得已而言曰. 東巖寺之障莽然

下              欄

無樹. 北岫有之而背非屛擁. 汝能移北樹於

東嶺乎. 神曰已聞命矣. 然昏夜必有喧動. 願

師無駭. 卽作禮辭去. 師門送而且觀之. 見

儀衛□□如王者之狀. 嵐靄煙霞紛綸間錯.

幢幡環□凌空隱沒焉. 其夕果有暴風吼雷

奔雲□雷棟宇搖蕩宿鳥聲喧. 師謂衆曰. 無

怖無怖. 神與我契矣. 詰旦和霽. 則北巖松

橋盡移東嶺. 森然行植. 師謂其徒曰. 吾沒後

言莫及之. 若爲口實人將妖我. 至玄宗開元

四年. 師囑門人曰. 吾始居寺東嶺. 我今入滅.

可[&FFFF]#吾骸于彼. 言訖而化. 師嗣慧安國師. 國

師嗣五祖大滿禪師(傳燈錄)

己酉景龍三年. 年召道岸律師入宮. 爲妃主

受歸戒. 圖戒形林光宮2御製贊曰. 戒珠皎

潔. 慧流淸淨. 身局靈篇. 心融入定. 學妙眞

宗. 觀通實性. 維持法務. 綱紀德政. 律藏冀其

傳芳. 像敎因而光盛. 玄宗開元五年師入滅

睿宗

諱旦. 高宗第八子. 初封豫王. 又封相王. 景龍

四年六月. 中宗遇弑. 韋后□不發喪. 立溫

王重茂爲皇太子. 發喪卽位. 年曰唐隆. 相王

子隆基平內難. 奉相王輔少帝. 少帝尋遜位

于相王. 相王乃卽帝位. 在位三年. 立隆基爲

皇太子. 玄宗開元二年七月重茂薨. 謚曰□

皇帝. 壽二十歲. 開元四年六月睿宗崩. 壽五

十五歲  景雲(二)先天(一)

庚戌六月. 改元景雲元年. 八月以左武衛大

將軍薛訥兼幽州都督3節度使. 節度使之名

始自訥也. 百官賜爵. 普4度僧道萬數(舊唐史)

經數: 二○三七

經名: 釋氏稽古略卷第三

頁數: 八二四

上              欄

壬子先天元年七月. 帝傳位于太子

玄宗

諱隆基. 睿宗第三子. 初封楚王. 改封臨淄

王. 景雲初立爲皇太子. 先天元年八月卽位.

在位四十三年. 壽七十八. 尊睿宗爲太上皇

開元(二十九)天寶(十四)

癸丑開元元年  秋七月帝與岐王範薛王業

郭元振及王毛仲高力士等. 誅宰相謀廢立

惡逆者. 曰蕭至忠竇懷貞岑羲崔湜常元楷

李慈等. 賞功臣官爵. 1宦官之盛自始於此.

十二月赦天下2改尙書左右僕射爲左右丞

相. 中書省爲紫微省. 門下省爲黃門省. 侍中

爲監. 雍州爲京兆府. 洛州爲河南府. 長史爲

尹. 司馬爲少尹

六祖慧能大士尊者 俗姓盧氏. 名能. 其先

本籍范陽. (今○州也冀域)父行Ｃ高祖武德3年謫官新

州生能. 遂爲新興人也. 甫三歲而父喪母守

節育之. 及長家益貧. 祖乃採薪□而供母. 一

日過市Ｃ. 聞客讀經應無所住而生其心. 問

客曰. 此法得於何人. 客曰. 此名金剛經. 得於

黃梅忍大師. 祖遽告其母. 卽趨. 五祖抵韶州.

尼無盡藏者讀涅槃經. 尼問經字. 祖曰. 字

則不識. 義則請問. 尼曰字尙不識. 曷能會義.

祖曰. 諸佛妙理非關文字. 尼驚異之. 謂人

曰. 能是有道之人宜供養之. 近處寶林古寺

舊基. 衆請營茸而延居之. 四衆雲集俄成寶

坊. 祖念大法. 直造黃梅之東山. 卽高宗咸

亨二年也. 旣得法已. 機語列于五祖章下. 丙

子儀鳳元年正月八日. 回屆南海法性寺. 二

中              欄

僧論風動幡動. 祖曰. 不是風動不是幡動仁

者心動. 印宗法師聞□異. 遂邀祖□其所

自. 乃知其爲盧居士也. 正月十五日會諸名

德爲祖剃落. 二月八日法性寺就智光律師

受具戒. 旣得戒遂開東山法門. 明年二月八

日歸寶林寺. 韶州刺史韋據請於大梵寺轉

妙法輪. 幷受無相心地戒. 門人紀錄目爲壇

經. 後返曹溪雨大法雨. 中宗神龍元年四月.

帝遣內侍薛簡詔師不起. 簡以所資法要回

奏. 帝嘆美詔賜磨衲袈裟□絹. 十二月十九

日○改韶州古寶林爲中興寺. 丁未十一月

十八日又○韶州刺史重加崇飾. 賜額爲法

泉寺. 祖新州舊居爲國恩寺. 睿宗先天元年

一日. 忽謂衆曰. 吾□於忍大師處受其法要

幷及衣□. 今爲汝等信根純熟. 但說法要無

有疑者. 衣□不須傳也. 聽吾偈曰. 心地含

諸種. 普雨悉皆生. 頓悟華情已. 菩提果自成

次年七月一日吾返新州國恩寺. 至是度人

說法已. 四十年八月三日. 沐浴跏趺而化. 壽

七十六. 十一月十三日歸塔於曹溪. 今南華

寺是也. 前刺史韋據碑之. (正宗記)肅宗上元元

年. 帝慕祖之道. 遣使詔取其所傳西竺衣□.

就內瞻禮. 代宗嗣位. 承泰元年五月五日. 帝

夢祖請衣□還. 帝卽遣使馳送曹溪. 憲宗元

和十年. 南海經略. 馬總以曹溪六祖未有謚

請于朝. 帝賜謚曰大鑑禪師. 塔曰靈照. 總又

請柳子厚爲師撰行業碑. (傳燈錄. 又子厚文集)

帝問佛恩 開元二年. 帝宣問左街僧錄神

光法師曰. 佛於衆生有何恩德. 致捨君親妻

下              欄

子而師事之. 說若有理朕當建立. 說若無理

朕當削除. 神光曰. 佛於衆生. 恩過天地明踰

日月. 德重父母義越君臣. 帝曰. 天地日月具

造化之功. 父母君臣具生成之德. 何以言佛

□過此乎. 光曰. 天能蓋不能載. 地能載不能

蓋. 日則照晝不照夜. 月則照夜不照晝. 父祇

能生不能養. 母則能養不能生. 君有道則臣

忠. 君無道則臣□. 以此而推德則不全. 佛

於衆生恩則不爾. 言蓋則四生普覆. 論載則

六道俱承. 論明則照耀十方. 論朗則光輝三

有. 論慈則提拔苦海. 論悲則度脫幽冥. 論聖

則衆聖中王. 論神則六通自在. 所以存亡普

救. 貴賤皆□. 唯願陛下留心敬仰. 帝悅曰. 佛

恩如此. 非師莫宣. 朕願回心生生敬仰(唐舊史)

甲子十二年  開元十三年

破□墮 破□墮禪師. 不稱名氏. 得法於慧

安國師. 隱居嵩嶽. 山塢有廟. 靈甚. 殿中唯

安一□. 遠近祭祀不輟. 師一日引侍僧入廟.

以杖敲□三下曰. □此□只是泥瓦合成. 聖

從何來. 靈從何起. 恁□肆宰物命. 又打三

下. □乃[&FFFF]#墮. 須臾一人靑衣峨冠設拜師前.

師曰. 是甚□人. 曰我本此廟□神. 久受業報.

今日蒙師說無生法. 得脫此處. 生在天中. 特

來致謝. 師曰. 是汝本有之性非吾彊言. 神再

拜而沒. 由是時人呼師曰破□墮和尙(傳燈錄)

律至日本  開元十四年. 日本國沙門榮叡

等至揚州. 奉僧伽黎衣十領. 其上綴以山川

異物之狀. 蓋其國主附之. 以施中國沙門. 時

鑒眞律師受其衣. 嘆外國人有佛種性. 欲往

經數: 二○三七

經名: 釋氏稽古略卷第三

頁數: 八二五

上              欄

化之. 會叡等勸請. 律師遂附舶而東至日本.

彼王枉駕迎勞. 館於毘盧殿. 未幾請眞授歸

戒. 夫人群臣皆以次稟受. 日本自是始有律

宗焉. (本傳)

一行禪師  高僧傳曰. 釋一行. 俗姓張. 鉅鹿

人也. (今順德路冀州之域)本名逆. 則太宗朝□國公公謹

之支孫也. □歲不群博於記誦. 讀書不再覽.

遇禪師階寂於嵩山. 乃悟世幻. 遂禮之爲師

出家剃染. 隷中嶽嵩陽寺. 專勤精進. 久之

往[&FFFF]#州當陽山. 依慧悟律師習毘尼. 抑詳究

於陰陽讖緯之書. 尋訪算術. 未至天台國淸

寺. 得盡寺僧之所[&FFFF]#. 自此聲名籍甚. 睿宗景

雲二年三月. 詔之赴闕. 辭疾不行. 玄宗開元

三年八月. 帝遣禮部郎中張洽齎詔詣當 陽

山. 起之至京. 帝謂曰. 師有何能. 對曰. 略

能記覽. 帝命中官取官籍示之. 師周覽方畢.

覆其本記唱數幅. 帝不覺降榻稽首曰. 師實

聖人也. 嘆嗟久之. 留光泰殿. 詔對無□. 占

於災福若指於掌. 開元九年四月. 朝廷以麟

德曆不驗. 詔師改撰新曆. 師推太衍數立術

以應之. 曰開元大衍曆五十二卷. 編入唐書

曆律志. 邢和璞者道術人也. 謂尹□曰. 一行

和尙眞聖人也. 漢洛下□造太初曆云. 八百

歲後當差一日. 則有聖人定之. 今年觀畢矣.

屬大衍曆出正其差謬. 則洛下□之言可信.

非聖人孰能預於斯矣. 師學陀羅尼□印於

金剛智三藏. 開元十一年十月. 師製水運渾

天黃道儀成. 古未之有也. 帝悅親爲製銘. 詔

安武成殿以示百官

中              欄

渾天黃道儀 其儀準圓天之像. 具列宿赤

道度數. 注水激輪令其自轉. 一晝夜而天運

週. 外絡二輪綴以日月令得運行. 每天西行

一週. 日排要一度. 月行十三度. 以木□爲地

平. 以儀半在地下. 晦明朔望有準. 立木人二

於地平. 其一前置鼓. 候至一刻則自擊之. 其

一前置鐘. 候至一辰則自撞之. (見唐舊史)帝於大明

宮從容問師社稷運祚. 師曰. □輿有萬里之

行. 社稷畢終得吉. 安祿山反. 帝幸蜀至萬

里橋成都而還. 僖宗崩. 皇弟吉王長而賢. 群

臣屬望. 中尉楊復恭請立其弟壽王傑. 梁移

其祚. 師言驗也. 開元十五年十一月八日. 師

更衣端坐而逝. 春秋四十五. 帝哭之哀甚輟

朝三日. 停龕三七日. 顔容怡然. ○菩銅人原.

出內庫錢五十萬建塔. 謚大慧禪師. 帝親製

文立碑. 書之於石. ○東宮已下京官九品以

上□送至銅人原. 設齋藍田. 開元十六年三

月. 駕幸溫湯. 道由師之塔所. 駐□令品官告

以出豫之意. 賜帛五十匹令蒔塔前松柏. 師

嗣嵩山普寂禪師. 寂嗣北宗神秀. 秀五祖旁

出之嗣也. 宋贊寧僧統撰師傳曰. 師隨駕幸

新□. 駕前辭帝東來嵩山. 謁禮本師寂禪師.

入滅於罔極寺. (唐舊史幷僧傳)

春遊 開元十八年二月. 始令百官於春月

旬休選勝行樂. 自宰相至員外郎凡十二筵.

各賜錢五十緡. 帝御花□樓. 邀其歸請留飮.

迭使起舞盡歡而去. 是時天下奏死罪止二

十四人(唐書)

經卷  沙門智昇撰開元釋敎錄二十卷. 詮

下              欄

次佛經律論凡1五千四十八卷. 昇又撰續內

典錄一卷續譯經圖記一卷續佛道論迪一

卷. 帝御花[&FFFF]#樓. 召釋道二敎論義. 法師道

□與道士尹謙對辯. 謙義負. 有旨編所論入

藏. 題曰開元佛道論迪. (唐舊史)法師道□. 俗姓

長孫. 長安高陵人也. 父容殿中侍御史. 母

馬氏. 開元十八年於華[&FFFF]#樓對御定二敎優

劣. □雄論奮發河傾海注. 道士尹謙對答失

次. 理窟辭□論宗乖舛. 帝再三嘆□賜絹五

百匹充法施. □集對御論迪一本. 盛傳于代.

開元二十八年有疾上遺表入寂. 帝覽表惻

□. 遣中使內給事賈文○. 將絹五十匹就院

弔贈. 俗壽七十三. 僧臘五十三. 以其年八月

十三日菩終南山陰逍遙園側. (唐舊史幷本傳)

註經  開元十九年. 御注金剛經頒行天下.

(大藏流行衆經目錄)

太公廟 三月始令兩京諸州各置太公廟. (呂望)

(也)以張良配饗. 選古名將以備十哲. 要歲二

月八月上戊日致祭如孔子禮. 肅宗上元元

年追謚望爲武成王. (唐書)

□密敎西天此土傳流凡七世. 初金剛薩

□於毘盧遮那前親受瑜□五部蘇悉軌範.

薩□傳龍猛大士. 龍猛傳龍智□黎. 住世皆

數百年. 龍智傳金剛智跋日羅菩提也. 金剛

智始來東土. 傳之不空三藏. 不空玄宗開元

間復往天竺入師子國. 從普賢阿□黎受十

八會金剛灌頂及大悲胎藏建壇之法. 天寶

五載還至京. 以所得法授慧朗法師. 由朗

而下南方厥嗣□微降及末代. 特所謂瑜□

經數: 二○三七

經名: 釋氏稽古略卷第三

頁數: 八二六

上              欄

佛事者存焉

金剛智 籍洛陽廣福寺. 梵名跋日羅菩提.

此云金剛智. 天竺南印度摩賴耶國人也. 父

婆羅門善五明爲建支王師. 智生數歲. 日誦

萬言. 年十五開悟佛理. 遂出家隨師中印度

那蘭陀寺學阿毘達磨等. □登壇法律聽十

八部律. 又詣西印度學小乘諸論. 十餘年全

通經律論三藏. 聞支那(此東土時事也)佛法崇盛. 乃泛

舶而來. 開元七年達於廣府. 次年至京. ○迎

舍大慈恩寺廣弘□密. 邁曼□羅法. 尋徙薦

福寺. 大智(道也)□大慧(一行也)二禪師. 不空三藏

皆師事之. 智所譯經一行多預焉. 一行嘗稟

其壇法儀暇. 開元二十年八月十五日於洛

陽廣福寺命門人曰. 白月圓時吾當去矣. 遂

禮毘盧遮那佛旋□七□. 退歸本院梵香發

願. 頂戴梵夾幷新譯敎法付囑訖. 然而化.

壽七十一. 臘五十一. 十一月七日菩龍門南

伊川 之右. 弟子不空奏. 奉○謚灌頂國師. ○

中書侍郎杜鴻漸撰紀德碑. (唐舊史幷贊寧僧統僧傳)

不空三藏籍京兆大興善寺. 梵名阿目□

跋折羅. 華言不空金剛. 北天竺婆羅門族. 幼

孤隨叔父觀光東國. 年十五師事金剛智. 蒙

授敎法. □登具戒儀範. 善解一切有部. 金

剛智入寂已. 開元二十五年十二月. □弟子

三七人. 附崑崙舶返五天印度. 歷彼諸國.

廣心密藏及諸經論五百餘部. 天寶五載還

京. 奉○權止鴻□. 六載詔入內立壇爲帝灌

頂. 賜號智藏國 師. 移居淨影寺. 夏祈雨有

應. 帝自持寶箱賜紫袈裟. 洛陽北○山有巨

中              欄

□. 毒氣遠噴. 聞者立死. 帝召師□而斃之. 天

寶十二載. 西番大石康居三國兵圍□州. 帝

請空祈陰兵救之. 空結壇誦仁王密語. 帝親

秉爐. 有神介□而至. 帝視之問曰. 此何神

也. 空曰北方毘沙門天王長子也. 空誦密語

遣之. 四月二十日西□奏報. 二月十一日城

東北三十許里. 雲霧間神兵長偉. 城北門樓

有光明天王. 怒視番帥. 鼓角凌雲而至. 西

番畏懼卷甲遁去. 帝覽奏. 因○諸道1城樓

置天王像此其始也. 肅宗乾元中詔空入內

建道場護魔法. 爲帝受轉輪王位七寶灌頂.

上元未空表請入山. 李輔國宣○令於終南

山智八寺修功德. 代宗立思渥彌厚. 永泰元

年詔譯密嚴仁王二經. 帝爲製序. 十一月一

日暇授特進試鴻□卿. 大曆三年詔空大興

善寺建壇. 爲近侍大臣及諸鎭將帥悉授灌

頂. 帝親署加號太廣智三藏. 大曆六年空進

所譯經凡一百二十卷七十七路. 九年示寂.

上表辭帝. ○使勞問賜醫藥. 加開府儀同三

司封蕭國公食邑三千戶. 固讓不已. 且曰. 白

月圓滿吾當逝矣. 奈何臨終更竊名位. 乃以

五股金剛鈴杵先師之所傳者以銀盤置菩提

子水精數珠留別. 附中使李憲誠進. 六月十

五日香水□浴. 東首倚臥北面瞻望闕庭. 以

大印身定中而寂. 享年七十. 僧臘五十. 弟

子慧朗次紹灌頂之位. 餘知法者數人. 帝輟

朝三日. 賜絹布雜物錢四十萬. 造塔錢二百

餘萬. ○功德使李元琮知護喪事. 七月六日

茶毘. 詔朝品劉仙鶴就寺置祭賜司空. 謚太

下              欄

辯正廣智三藏. 收舍利數百粒. 以八十粒進

內. 其頂骨不壞. 中有舍利一顆半隱半現. ○

於本寺別院起塔. 御史大夫嚴□爲碑. 徐浩

書樹於本院(唐書舊史續高僧傳)

宋(贊寧僧統)[&FFFF]#傳曰. 傳敎相輪者. 東夏以金剛智爲

始祖. 不空金剛爲二祖. 慧朗爲三祖. 自後岐

分派別. 咸曰. 傳瑜□大敎多則多矣. 而少驗

者何. 亦猶羽嘉生應龍應龍生鳳凰鳳凰已

降生庶鳥. 矣欲無變革其可得乎

癸酉開元二十一年2分天下爲京畿都畿關

內河南河東河北□右山南東道山南西道劍

南淮南江南東道江南西道黔(音琴)中嶺南凡

十五道. 各置采訪使. 方士張3果老自言. 已

數百歲. 帝召之至闕. 懇辭歸山. 暇賜銀靑

光祿大夫號通玄先生入常山不知所終

華嚴4合論 開元二十二年. 太原李長者. 名

通玄. 日食一柏葉棗小□. 因呼棗柏大士. 初

開元七年. 太原孟縣高仙奴館之齋中造論.

逾三年遷馬氏古佛堂側. 閱十年負經書而

去之. 山行二十里偶一虎. 長者撫之曰. 吾

著華嚴論. 能爲擇棲止處否. 卽以經囊負其

背. 行至神福山原下土龕前駐止. 長者乃於

龕著論. 每夕口出白光以代燈燭. 日有二女

子汲水炷香. 每食時具饌. 齋畢撤而去. 如

是五載. 長者著論畢. 遂滅跡不見也. 論成四

十卷. 開元二十八年三月長者卒. 壽九十五

歲. 又著決疑論會釋十門玄義緣生解迷

十明等論十玄六相百門義海偈讚語等. □

傳於世

經數: 二○三七

經名: 釋氏稽古略卷第三

頁數: 八二七

上              欄

藥王 姓韋氏. 名古. 字老師. 疏勒國人. 開元

二十五年至京. 紗巾□袍杖藜而行. 腰懸數

百葫蘆. 普施藥餌. 以一黑犬自隨. 凡有患

者. 古視之卽愈. 帝敬禮爲藥王菩薩. 皇后圖

其形而供養之. (出本草序及神仙傳)

開元二十六年. 詔天下州郡各建一大寺. 以

紀年爲號. 額曰1開元寺. 六月立皇太子璵改

名亨(唐書)

文宣王  二十七年八月. 追謚孔子爲文宣

王. 先是祀先聖先師. 周公南向. 孔子. 東向.

暇自今孔子南向被王者服. 追贈弟子皆爲

公候伯. (唐書)

靑原  吉州靑原山靜居寺行思禪師. 本州

安城劉氏子. 幼歲出家得法於六祖. 歸住靑

原. 至是開元二十八年十二月十三日陞堂

告衆跏趺而逝. 僖宗謚弘濟禪師. 塔曰歸眞.

嗣六祖尊者

普寂禪師 京都唐興寺普寂禪師. 舊唐史

云. 寂生河東馬氏. 少時遍參高僧學經律. 師

事神秀凡六年. 秀奇之盡以道授之. 秀入京

因薦之於則天得度爲僧. 秀歿天下好釋氏

者咸師事之. 中宗聞其高行. 特下暇令代神

秀統其法衆. 玄宗開元十三年有旨移居都

城. 時王公士庶爭來禮謁. 寂嚴重少言. 難

見其和悅之容. 遠近尤以此重之. 至是開元

二十八年入寂. 有○賜號大照禪師. 菩日河

東尹裴寬及其妻子□衰麻列於門徒之次.

土庶傾城哭送. 市易幾廢. 師嗣秀. 秀嗣五祖.

嗣子惟政一行

中              欄

南嶽  禪師. 諱懷讓. 金州杜氏子. 年十五辭

親往[&FFFF]#州玉泉寺. 依弘景律師出家. 受具戒

習毘尼. 詣曹溪參六祖. 逾八年乃領法要. 祖

謂師曰. 西天二十七祖般若多羅讖汝足下

出一馬駒踏殺天下人. 師侍祖一十五年. 睿

宗先天元年往迪嶽居般若寺. 至是開元中

接馬祖道一. 付偈曰. 心地含諸種. 遇澤悉皆

萌. 三昧華無相. 何壞復何成. 天寶三載八

月十一日圓寂於迪嶽. 壽六十八. ○謙大慧

禪師. 塔曰最勝輪之塔. 師嗣六祖  天寶三

年改年曰載. 至肅宗乾元元年復稱年

祠部牒  天寶五載五月暇天下度僧尼. □

令祠部給牒. 今謂之祠部者始起於此

戊子天寶七載. 大將軍高力士於西京建寶

壽寺成鑄洪鐘. 辦齋以慶之. 擧朝畢集. 約

以擊鐘一杵. 施錢百緡. 有樂施者至二十杵.

(唐舊史)

庚寅天寶九載五月. 賜安祿山爵東平郡王.

2唐將帥封王自祿山始. 安祿山者本營州柳

城胡. 初名阿□山. 突厥所謂□戰神者是也.

本姓康. 母阿史德. 爲覡居突厥中. 禱子於

乾□山. 及祿山生有光照穹廬. 野獸皆鳴. 望

氣者言其祥. 父死. 母□之再適突厥安延偃.

會其部落破散. 與延偃兄子思順俱逃來唐.

故冒姓安氏名祿山也. 又有史Ｃ(蘇骨反)于者. 以

祿山同里□驍勇聞. 累遇將軍賜名思明. 自

後俱反

壬辰天寶十一載三月3改吏部爲文部邢部

爲憲部(唐書)

下              欄

乙未天寶十四載十一月安祿山反. 肅宗乾

元二年安滅. 代宗廣德元年史滅

肅宗

諱亨. 玄宗第三子. 開元二十六年立爲皇太

子. 丙申年六月安祿山攻陷潼關. 玄宗幸蜀.

太子卽位於靈武. 改元至德乃七月也. 尊玄

宗曰太上皇. 改扶風爲鳳翔府. 在位七年. 壽

五十二歲 至德(二)乾元(二)上元(二)寶應(一)

丙申七月改至德元年. 安祿山自稱大燕皇

帝. 邁元聖武. 兵入長安. 次年安祿山爲其□

□李□兒執刃斫其腹死. 其子安慶緖立. 丁

酉至德二載九月克復西京. 十月克復東京.

丁卯帝入西京. 十二月上皇還至咸陽居興

慶宮. 肅宗立子廣平王□爲楚王. 加封功臣.

加郭子儀司徒. 李光弼司空. 以蜀郡爲南京.

鳳翔爲西京. 西京爲中京. (唐書)

戊戌乾元元年. 大赦改元. 復以載爲年. 帝於

禁中立內道場. 講誦贊唄. 尋○五嶽各4建

寺. 選高行沙門主之. 聽白衣能誦經五百紙

者度爲僧. 或納錢百緡請牒剃度. 亦賜明經

出身. 及兩京旣平. 又於關輔諸州納錢度僧

道萬餘人. 因而始有進納之名. 立楚王爲

太子

放生池 乾元二年三月. 詔天下諸州各置

放生池. 十月○昇州刺史顔眞卿. 撰有唐天

下放生池碑銘. 其序云. 我皇擧天下以爲池.

□域中而蒙福. 乘陀羅尼加持之力. 竭煩惱

海生死之津. 揆之前古曾何□彿. 八月命司

徒郭子儀討安慶緖. 以宦官開府儀同三司魚

經數: 二○三七

經名: 釋氏稽古略卷第三

頁數: 八二八

上              欄

朝恩爲觀軍容宣慰處置使. 觀1軍容之名自

此始史思明殺安慶緖. 自立爲大燕皇帝

庚子上元元年

荷澤 神會禪師. 襄陽高氏子. 年十四爲沙

彌. 謁六祖卽得法. 尋往西京受創. 中宗景

龍二年歸曹溪. 祖滅後二十年間. 曹溪頓宗

比廢於[&FFFF]#吳. 嵩獄漸門盛行於秦洛. 師於

天寶四載入京2著顯宗記. 以訂兩宗南能頓

宗北秀漸宗也. 至是上元元年師辭衆奄然

而化. 菩於龍門. ○建塔院. 賜號眞宗般若. 師

嗣六祖. (傳燈)荷澤山3東昌路曹州也. 荷(音哥)

□州之域

辛丑上元二年八月. 暇4去年號但稱元年. 去

尊號但稱皇帝5以建子月爲歲首月. 皆以

所建之辰爲數. 明年復如初. 史思明愛少子

朝淸立爲太子. 欲殺其長子朝義. 朝義部將

駱悅. 囚史思明殺之. 朝義朝義卽帝位

南陽國師   名慧忠. 生浙東越州諸□□氏.

受六祖心印. 居南陽白崖山黨子谷. 四十餘

年不下山. 肅宗聞其道行. 上元二年○中使

孫朝進詔徵赴京. 待以師禮. 居于福寺西禪

院. 帝問師在曹溪得何法. 師曰. 陛下還見空

中一片雲□. 帝曰見. 師曰. 釘釘著懸掛著.

帝又問如何是十身調御師. 乃起立曰. 會□.

帝曰不會. 師曰. 與老僧過淨甁來. 帝又曰如

何是無諍三昧. 師曰. 檀越踏毘盧頂上行. 帝

曰此意如何. 師曰. 莫認自己淸淨法身. 帝

又問. 師乃不之視. 帝曰朕是大唐天子. 師何

以殊不顧視. 師曰. 還見虛空□. 帝曰見. 師

中              欄

曰. 他還貶目視陛下否. 帝領解. 至代宗大

曆十年. 師以化緣將畢乃辭帝. 代宗曰. 師滅

度後弟子將何所記. 師曰. 告檀越造取一所

無縫塔. 帝曰就師請取塔樣. 師良久曰會

□. 帝曰不會. 師曰. 貧道去後有侍者應眞. □

知此事乞詔問之. 十二月十九日右脅而逝.

塔於黨子谷. 謚大證禪師. 代宗詔應眞問前

語. 眞良久曰. 聖上會□. 帝曰不會. 眞述偈

曰. 湘之南潭之北. 中有黃金充一國. 無影

樹下合同船. 琉璃殿上無知識. 應眞住江西

吉州耽源山. 嗣南陽國師. (傳燈錄)

壬寅寶應元年建巳月. 楚州刺史崔侁表稱.

有尼眞如恍惚登天見上帝. 賜以寶玉十三

枚. 云中國有災以此鎭之. 群臣表賀. 因曰寶

應. 甲寅上皇崩. 帝以寢疾發哀於內殿哀慕

疾轉劇. 乃命太子監國. 甲子暇6改元. 復以

建寅爲正月. 月數皆如其舊. 丁卯帝崩. 戊辰

發大行皇帝喪. 己巳太子卽帝位. 楚州今

淮安路

代宗

諱豫. 初名□. 肅宗長子. 封廣平生. 爲元帥.

與郭子儀等克復二京. 乾元元年立爲皇太

子. 至是卽位. 在位十七年. 壽五十三歲  廣

德(二)永泰(一)大曆(十四)

癸卯廣德元年 史朝義戰敗走范陽. 窮蹙

縊死林中. 冬十月吐蕃陷京師. 帝出陝. 郭子

儀克復之. 帝還宮. 十二月詔修五臺文殊菩

薩殿. 鑄銅爲瓦. 塗以黃金

甲辰二年. 詔內道場選三百僧. 百人爲番誦

下              欄

仁王般若經. 出入乘馬. 五月行道

乙巳永泰元年. 詔天下官司. 母得撞辱僧尼

(舊史)

盂蘭盆  丙午大曆元年七月壬午. 帝作盂

蘭盆會于禁中. 設高祖太宗已下七聖位. 建

巨幡. 各以帝號標其上. 自太廟迎入內道場.

是日立仗百僚於光順門迎拜導從. 自是歲

以爲常. 癸未太廟二室生靈芝. 帝賦詩美之.

百僚皆和. (見唐舊史)經云. 佛大弟子目□連尊者神

通第一. 適母氏命終墮餓鬼中. 目連往見之.

白佛救度之. 佛命以七月十五僧自恣日備

設齋供. 供佛齋僧念讀諸經. 母乃脫離餓鬼.

丁未大曆7一年七月. 觀軍容魚朝恩. 奏以先

所賜莊爲章敬寺. 以資太后冥福

精進  法華輔行云. 於法無染曰精. 念念趣

心曰進. 相國杜鴻漸出撫巴蜀. 是年至益州.

(西川成都府也)遣使詣白崖山. 請無住禪師入城. 問法

要曰. 弟子聞金和尙說無憶無念莫妄三句

法門. 未審是一是三. 師曰. 無憶名戒. 無念

名定. 莫妄名慧. 然一心不生則具戒定慧. 非

一非三也. 公曰. 後句妄字莫是從心之忘乎.

師曰從女者是也. 公曰. 有據乎. 師曰. 法句

經云. 若起精進心. 是妄非精進. 若能心不

妄. 精進無有涯. 公□釋疑情. 時有鴉鳴. 公

問師聞否. 師曰. 聞與不聞非關聞性. 有聲

之時是聲塵自生. 無聲之時是聲塵自滅. 而

此聞性不隨聲生. 不隨聲滅. 悟此聞性則[&FFFF]#

聲塵流轉. 乃至色香味觸亦復如是. 公喜躍

稱敬. 詳見傳燈錄.  師嗣益州無相禪師. 無相

經數: 二○三七

經名: 釋氏稽古略卷第三

頁數: 八二九

上              欄

嗣資州寂. 寂嗣資州侁. 侁嗣五祖大滿禪師.

爲旁出派也

甲寅大曆九年. 道士史華者以術得幸. 因請

立刃梯與沙門1□法. 有旨兩街選僧應之. 沙

門崇慧常誦首楞嚴□. 表請挫之. 帝帥百僚

臨觀. 史華履刃而上. 招崇慧登之. 慧乃□之

而昇. 往復無傷. 慧乃命薪烈火聚於庭. 慧

入以呼華. 華□汗不敢正視. 帝大悅而罷. 賜

崇慧號護國三藏. 後不知其所終(出宣律師佛道論傳)

三生石 沙門2圓澤寓洛陽慧林寺. 與隱士

李源厚善. 慧林卽源舊第也. 父[&FFFF]#守東都.

爲安祿山所害. 源以故不仕. 常居寺中. 一

日偶相率遊峨眉山. 源欲自[&FFFF]#州□峽以往.

澤欲由長安斜谷. 源以爲久絶人事. 不欲復

入京師. 澤不能强. 遂自[&FFFF]#州舟次南自. 見

婦人錦□負罌而汲者. 澤望而泣曰. 所不欲

由此者爲是也. 源驚問故. 澤曰. 婦子孕三

稔矣. 遲吾爲之子. 不逢則已. 今旣見之無可

逃者. 公當以符□助我令速生. 三百浴兒. 願

公臨顧. 以一笑爲信. 後十三年於杭州天竺

寺外當與公相見. 源悲哀具浴. 至暮而澤

亡. 婦乳三日. 源往視之. 兒見源果軒渠而笑.

卽具以語其家. 菩事訖. 源返寺中. 後如期

自洛之吳. 赴其約也. 果於杭州西山下天竺

寺前葛洪井畔聞有牧童. □牛角而歌曰. 三

生石上舊精魂. 賞月吟風莫要論. □愧情人

遠相訪. 此身雖異性常存. 源曰. 澤公健否.

答曰. 李君眞信士. 然世緣未盡. 且勿相近. 惟

勤修不惰. 乃復相見又歌曰. 身前身後事茫

中              欄

茫. 欲話因緣恐斷腸. 吳越江山尋已遍. □

回煙棹上瞿塘. 遂隱不見. 源復歸慧林. 至穆

宗長慶初. 年八十矣. 御史中丞李德裕表□

之. 穆宗下詔以源守諫議大夫. 源不赴. (唐書舊史)

戊午大曆十三年. 詔兩京律師詳定新舊3律

條. 開列持犯. 頒行天下. 時禪化大行. 江西

主大寂馬祖也. 湖南主石頭憧憧湊二大士

之門

己未大曆十四年五月帝崩. 太子卽位. 詔尊

郭子儀爲尙父. 加太尉兼中書令

德宗

諱适. 代宗長子. 初封奉節郡王. 爲天下兵馬

大元帥. 廣德二年立爲皇太子. 在帝位二十

六年. 壽六十四歲(本紀)建中(四)興元(一)貞元

(二十一)

庚申建中元年  辛酉建中二年. 汾陽忠武

王郭子儀薨. 壽八十五歲

癸亥建中四年十月李希烈圍襄城. 帝發涇

原等道兵救之. 涇原節度使姚令言至京師.

其部兵心賞不遂. 鼓□劫令言. 反奉4朱□

爲主. 帝乃出幸奉天. 守備單弱. □遣涇原兵

馬使韓旻. 將銳兵襲奉天. 大司農暇秀實謂

岐靈岳曰. 事急矣. 使靈岳詐爲姚令言符令

旻且還. 當與大軍俱發. 竊令言印未至秀實

乃5倒. 用司農印. 印符追及韓旻. 旻得符而

還. 朱□自稱大秦皇帝. 建元曰應天

甲子興元元年. 朱□更國號曰漢. 改元天皇.

李希烈卽皇帝位於許州. 國號大楚. 建元武

成. 置百官. 帝自奉天急幸梁州至城. 固神策

下              欄

河北行營節度使李晟改復京城. 六月朱□

將奔吐蕃. 爲其將梁庭芬等斬之. 傳首行在.

詔改梁州爲興元府. 帝至長安. 進李晟爵西

平王

乙丑貞元元年丙寅二年. 五月詔律師道澄

入宮. 爲妃嬪內侍授歸戒. 賜號大圓律師. 暇

諸寺宣講. 復作盂蘭盆會. 依代宗時

貞元三年分浙江東西道爲6三浙. 浙西治

潤州(今鎭江路)浙東治越州. 宣□池治宣州. 各置

觀察使以領之(唐書)

貞元四年詔迎岐州無憂王寺佛指骨. 入禁

中供養

馬祖  江西禪師(法名道一)漢州什□縣人. 姓馬

氏. 故稱馬祖. 出家本邑羅漢寺. 依資州唐和

尙落髮. □州圓律師授具足戒. 玄宗開元間

習定南嶽山中. 遇讓和尙度之. 卽得心印. 始

自建陽佛跡嶺遷臨川(今江西撫州路)次至南康□公

山. 代宗大曆四年. 隷名鍾陵開元寺. 時連

帥路嗣恭Ｃ風景慕. 親授宗旨. 由是四方學

者雲集座下. 洪州廉使問師曰. 喫酒肉卽是.

不喫 卽是. 師曰. 若喫是中淨祿. 不喫是中

丞福. 丞有省. 師入室弟子一百三十九人. 各

爲一方宗主. 轉化無窮. 師至是貞元四年正

月中登建昌石門山. 於林中經行. 見洞壑平

坦. 謂侍者曰. 吾之朽質. 當於來月歸玆土

矣. 言訖而回. 旣而示疾. 院主聞和尙. 近日

尊候如何. 師曰. 日面佛月面佛. 二月一日

沐浴. 跏趺而逝. 憲宗元和八年賜謚大寂禪

師. 塔曰大莊嚴之塔(見景德傳燈錄)

經數: 二○三七

經名: 釋氏稽古略卷第三

頁數: 八三○

上              欄

石頭庚午貞元六年. 南嶽石頭和尙入寂.

諱希遷. 瑞州高要陳氏. 勵志勁敏. 旣冠直造

曹溪. 得法未具戒. 屬祖圓寂. 稟遺命謁靑

原山思禪師. 玄宗天寶初薦之迪山南寺. 寺

東有石. 狀如臺. 乃結庵其上. 時號之曰石

頭和尙. 著草庵歌參同契. 盛行於世. 至是圓

寂. 塔於東嶺. 帝賜謚無際大師. 塔曰見相. 師

嗣靑原思. 思嗣六祖(傳燈錄)

國一  壬申貞元八年十二月國一禪師入寂.

師諱道欽. 蘇州崑山朱氏子. 初業儒. 年二十

八遇潤州鶴林素禪師. 勉之剃落. 乃戒之曰.

汝乘流而行. 逢徑卽止. 師遂南邁. 玄宗天寶

三載抵臨安東北一山. 樵者曰. 此徑山也. 乃

駐□焉. 山有龍淵. 龍王首化身爲人. 獻其地

於師. 乃成伽藍. (在今淅西道杭州路餘杭縣徑山禪寺是也. 禪宗十方等一刹)僧

問. 如何是道. 師曰. 山上有鯉魚. 井底有[&FFFF]#

塵. 崔趙公問. 弟子今欲出家得否. 師曰. 出家

乃大丈夫事. 非將相之所能爲. 公有省. 代

宗大曆三年詔至闕下. 帝親瞻禮. 帝謂忠國

師曰. 朕欲賜欽師一名. 國師欣然奉詔. 乃

賜號國一禪師. 後辭歸徑山. 至是十二月示

疾. 說法而逝. 帝賜謚大覺禪師. 師嗣鶴林

素. 素嗣建康牛頭山威禪師. 威嗣牛頭持. 持

嗣牛頭方. 方嗣牛頭巖. 巖嗣牛頭融. 融嗣四

祖. 乃四祖旁出之派也(傳燈)

癸酉貞元九年正月. 監鐵使張滂請1稅茶. 九

州縣産茶. 及茶山皆□. 其直什稅一. 茶稅

初於此  壽州毛罕妻. 興元元年産一子. 名

毛債. □頭象耳□足魚□人身. 旣長每以鐵

中              欄

杖自鞭其身. 持篠□金田掃地. 謂人曰. 夙因

盜常住錢金故掃地以償也  後越州雲門有

讚之者曰. 常住分文不可偸. 日生萬倍恐難

酬. □頭□脚分明見. 佛地今生掃未休. 至是

庚酉年2毛債死(佛祖通載幷感業傳)

釋皎然  名晝一. 作字. 湖州人. 有逸才. 爲顔

魯公眞卿于□吳季德諸公所敬. 陸羽至則

淸談終日. 士大夫服其標致. 然恥以文章名

世. 嘗嘆曰. 使有宣尼之博識胥臣之多聞. 終

日目前矜道侈義. 適足以擾其性. 豈若松巖

雲月. 禪坐相偶. 無言而道合. 至靜而性同. 吾

將入□山矣. 於是裏所著詩文火之. 後中丞

李洪刺湖州. 枉駕□山. 請及詩文. 晝曰. 貧道

役筆硯二十餘年. 一無所得. 冥搜物累. 徒起

我人. 今棄之久矣. 洪搜之民間僅得十卷. 晝

卒. 相國于□序之進于朝. 德宗詔藏□閣. 後

人爲之稱曰. [&FFFF]#之晝能淸秀(高僧傳)

宦官得專軍政者. 始自竇文場. 初文場惡左

神策大將軍柏良器. 貞元八年十二月. 左遷

良器爲右領軍. 因而宦官得志. 至是貞元十

一年五月. 河東節度使李自良薨. 監軍王定

遠奏. 以行軍司馬李說爲留後. 說深德定遠

請鑄監軍印. 監軍有印自定遠始

律師靈澈  字源澄. 居越州雲門寺. 一時公

卿負才望. 若劉長卿嚴維皇甫曾皆投刺結

友. 澈詩與皎然僧標齊名. 澈著律宗行源二

十一卷. 蚤遊京師. 聲譽顯著. 終老于越焉. 相

國權德輿作序餞之. 有觀其容鑒其詞知其

心不待境靜而靜之之語. 憲宗元和十一年

下              欄

入滅. 有文集二十卷. 尙書劉禹□爲序. 後人

稱之曰. 越之澈洞□雪(本傳)

丙子貞元十二年四月. 帝生日故事命沙門

道士講論於麟德殿. 至是始命以儒3二參之.

帝悅賜法師瑞甫紫方袍. 命入官輔導皇太

子

僧標  沙門名僧標. 幼而神宇淸茂. 首中肅

宗乾元元年. 試通經之選爲僧. 後習毘尼有

高行. 至是貞元十四年結庵杭州之西嶺上.

大雅與之遊. 如李吉甫韋○孟簡. 皆與結塵

外交. 吳人語曰. 杭之標摩雲□. 越之澈洞

□雪. [&FFFF]#之晝能淸秀. 竟陵陸羽見標曰. 日

月雲霞吾知爲天標. 山川草木吾知爲地標.

推能歸美吾知爲德標. 閑居趣寂得非名實

在公乎. 杭人尊之而不名. 但呼曰西嶺和

尙(高僧傳)

塔記 己卯貞元十五年四月. 庾承宣作福

州無垢淨光塔銘. 略曰. 觀察使柳公監軍使

魚公相與言曰. 報君莫大於崇福. 崇福莫大

於樹善. 樹善莫大於佛敎. 敎之本其在色圖

歟. 夫塔者上參諸天. 下鎭三界. 影之所□. 如

日月之照破昏爲明. 鈴之所響. 如金石之奏

聞聲生善. 如是諸福盡歸人王. 謀之旣Ｃ. 相

顧□躍. 食王祿者樂於檀施. 荷帝力者悅而

獻工. 微無告勞. 功用斯畢. 皇帝嘉焉. 御札

題額. □名貞元無垢淨光之塔(唐書舊史)

寶林傳 貞元十七年. 建康沙門慧八. 天竺

三藏勝持. 編次諸祖傅法記讖及宗師機緣.

爲寶林傳